Le Parisien anunță decizia luată de Kylian Mbappe, chiar înainte de PSG - Borussia Dortmund
Meciul dintre PSG și Borussia Dortmund este programat de la ora 22:00 și poate fi urmărit în format LIVE TEXT pe www.sport.ro.
Chiar înainte de meciul care va decide prima echipă calificată în finala de pe Wembley, publicația franceză Le Parisien face un anunț important cu privire la viitorul lui Kylian Mbappe (25 de ani).
Kylian Mbappe a luat decizia finală
Intrat în ultimele luni de contract cu PSG, atacantul francez nu va semna din nou cu gruparea pariziană, chiar dacă aceștia au încercat să-l convingă pe acesta să rămână. Se pare că Mbappe va pleca la Real Madrid, club care l-a dorit și în vara precedentă.
Jurnaliștii francezi de la publicația mai sus menționată anunță că Mbappe va pleca de la PSG indiferent dacă va reuși sau nu să ajungă în marea finală cu echipa sa.
Transferul lui Mbappe la Real Madrid pare iminent, iar francezii anunță că atacantul va purta numărul 10 pe ”Santiago Bernabeu”.
Kylian Mbappe este și în acest sezon cel mai eficient jucător din lotul lui PSG. În 45 de partide, starul francez a reușit să înscrie de 43 de ori, cifră la care se adaugă și zece pase decisive.
Kylian Mbappe cumpăra vila de lux din Madrid deținută de Sergio Ramos
Presa din Spania a dezvăluit o informație care, practic, confirmă faptul că atacantul francez s-a înțeles cu Real Madrid.
Kylian Mbappe a ajuns la un acord cu Sergio Ramos pentru achiziționarea vilei din Madrid a fostului căpitan al formației de pe ”Santiago Bernabeu”. Kylian Mbappe va plăti, conform sportskeeda.com, nu mai puțin de 18 milioane de euro pentru fosta locuință a fundașului central
Urmăriți SPORT.RO și pe Google News